Viborger Samler, 1824-06-19
Hs. Majestæt Kongen havde allerede for sin Afreise fra Residentsen allernaadigst besluttet, paa sin Reise igjennem Hertugdømmet at lægge Grundstenen til Alteret i Wonsild nye Kirke. Ved sin Ankomst til Haderslev approberede han allernaadigst de af Vedkommende til den Ende foreløbig tagne Bestemmelser, og lagde det nye store Beviis paa sin Kongel. Huld og Naade, til at Kirken maatte bære Hans Navn og kaldes Frederiks Kirke. - Fra den tidlige Morgenstund af vrimlede alle den store Byes Gader af Fremmede. En utallig Mængde af Hs. Majestæts troe Undersaatter fra de nærmeste Kjøbstæder og Landsbyer vare ankomne hertil, for at nyde den Lykke at see og hilse Hs. Majestæt, vor elskte Konge. Omtrent Kl. 3 om Eftermiddagen skeete Hans Ankomst. - Ved Indgangen til Byen stode Menighedens unge Karle, opstillede i 2 Rader med Buer imellem sig af friske unge Træereller Grene, og modtoge Kongen med et hjerteligt Fryderaab, hvormed Klokken, som nyelig var ophængt i Taarnet, gav glædelig Samklang. Provstiets og Lehnets Geistlige og flere af Omegnens Præster, 24 i Tallet, saa og Herredets civile Embedsmænd, kom Kongen imøde i Æreporten, som var bygget ved Kirkegaarden, og paa hvis Tinde det danske Flag vaiede, og fulgte under Overhofmarskallens og Amtmandens Anførsel Hs. Majestæt i Procession igjennem en Række af Sognets Piger, der strøede Blomster for Kongen fra Æreporten af indtil Kirkens Vestibule. - Ved Kongens Jndtrædelse i Kirken, der var udsmykket med Guilander og Festons, istemtes fra Kirkens Chor af 20 af Byens bedst syngende Børn, samt blæsende Jnstrumenter, et Vers, som passede til Høitideligheden. Hs. Majestæt behagede at tage Sæde i en foran Alterets Sted for Ham hensat Stoel, og Sulten samt Geistligheden og de øvrige Embedsmænd opstillede sig i dertil indrettede Rum paa Kongens høiere og venstre Side. J Baggrunden, paa begge Sider af Alterets Sted, vare Smaaborde hensatte med Utensilierne, nemlig : en Sølvplade og en Medaille, som skulde nedlægges under Alteret, samt Kalktruget, som var af Sølv og indvendig forgyldt, og Muurskeen der ogsaa var af Sølv. Herved stode de Mænd der skulde assistere Kongen ved at lægge Grundstenen. Da Verset var afsjunget, fremtraadte Stedets Præst, og holdt en Tale til Kongen og Menigheden, i Anledning af det, som skulde skee. Saasnart Talen var endt, præsenterede Amtmanden Hs. Majestæt, Pladen og Medaillen paa en Fløiels Pude, og nu nedtraadte Kongen i Fordybningen til Alterets Grund, og nedmurede disse Mindetegn om Kirkens Opbyggelse samt Alterets Grundsteen, som lagdes over dem. - Efter denne Kgl. Act, hvorved den constituerede Bygnings-Jnspecteur og begge Bygmesterne vare Handlangere, fremstod Provsten og holdt en SlutningsBøn, og derefter blev igjen fra Choret, under Jnstrumenternes Ledsagelse, afsjungen et Vers, hvis Jndhold var Bon for Kongen. Hs. Maj. Kongen behagede allernaadigst at modtage de Redskaber, der vare brugte ved Grundsteenslægningen som en Foræring af Bygmesterne til Erindring om denne Dag. - Da Alt saaledes var til Ende i Kirken, vendte Hs. Majestæt sig med den Ham saa egne hulde Nedladelse til Stedets Præst med Velsignelses=Ønsker, der gjorde et Jndtryk paa Hjerterne, som intet skal formaae at udslette Under Klokkens Glædeslyd vandrede Hs. Majestæt nu tilbage til sin Vogn igjennem Pigernes Rækker, som atter stroede deres Blomster paa Hans Vei, og idet han venlig hilsende forlod os, gjenlød atter, imedens Han kjørte igjennem de unge Karles Nække, et frydeligt: Kongen leve og et 3 Gange gientaget: Hurra, Vore Hjerter følge den elskte Landsfader paa hans hele Færd, og skulle indtil de briste i Døden ikke ophøre at elske og velsigne Ham.